Ya, dec'h n'em eus ket bet kalz a amzer da vale, na da skriv un notenn; met gellout a ran komz ag ur seurt evned hag a vez gwelet memes e deizioù brumennek ha yen miz an  azvent, betek àr parklec'hioù ar gourmarc'hadoù, pe er parkeier noazh, pell a zoc'h nep garzh.  Ar c'hannerezed gris eo. Klevet e vez o c'hriadennoù lies e-raok o gwelet; gwelet e vez o lostoù é hoskellat ingal gete. Gouiet a raont redek a-feson, ha gouiet a raont nijal, douariñ hag en em lakaat da redek, tre-g'an-hent.  Lod anezhe, é tonet a Vreizh-Veur, a zo du o c'hein. An is-spesad "Kannerez gris Yarrel" eo.  Setu ur foto a unan anezhe.